  Майя Бывальцева Ижкарын В. Г. Короленко нимо театрлэн азьвыл юртаз висъетъёсты тупатъян ужъёсты кутскизы. Со бере фольклор кырӟанъя но эктонъя «Айкай» театр отын камерной концертъёс ортчытъялоз. Со сярысь Удмуртиысь тӧролэн но кивалтэтлэн пресс-службазы ивортӥз. Коллективлэсь висъетъёссэ тупатъяны улосвыл коньдэтысь 6 миллион манет висъязы. «2021-тӥ ар пумозь артистъёслэн гримъёрнойёссэс, репетициослы залэз, оркестр шудон интыез, вуриськон цехез, костюмерноез но гардеробен коридорез выльдозы. Тупатъям бере труппа юртын камерной концертъес ортчытъяны быгатоз Соловьёв «Айкай» театрлэн репетициосыз но вуоно концертъёслы дасяськон азьланьтӥсько. Короленко нимо тетарлэн азьвыл юртэз 1946-тӥ арын пуктэмын. Юртлэсь Карл Маркс нимо ульча ласянь вылзэ 2016-тӥ арын выльдӥзы. «Айкай» театр отчы 1992-тӥ арын пыриз, 2011-тӥ арозь драмая ӟуч театрен ӵош ужазы. Али фольклор коллектив юртлэсь 15 процентсэ гинэ басьтэ.  Тодэ вайытом, В. Г. Короленко нимо театрлэн азьвыл юртаз Удмурт лулчеберетъя центр интыяськоз шуыса чакламын. Солэн учкетэз 2021-тӥ ар пумозь дась луыны кулэ. Концепциез кылдытонъя вожвылъяськонын Ульяновскысь архитектурной бюро утӥз.  Тегъёс: Ижкар Театр Удмуртия тупатъянужъёс ВладимирСоловьёв  